תקנות השאלת ספרי לימוד

{{ח:התחלה}}
{{ח:כותרת|תקנות השאלת ספרי לימוד, התש״ע–2010}}

{{ח:פתיח-התחלה}}
{{ח:תיבה|ק״ת תש״ע, 1624|תקנות השאלת ספרי לימוד|https://olaw.org.il/takanot/takanot-6926.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק השאלת ספרי לימוד#סעיף 2|סעיפים 2}}, {{ח:חיצוני|חוק השאלת ספרי לימוד#סעיף 3|3}} {{ח:חיצוני|חוק השאלת ספרי לימוד#סעיף 6|ו־6}} {{ח:חיצוני|חוק השאלת ספרי לימוד|לחוק השאלת ספרי לימוד, התשס״א–2000}} (להלן – החוק), באישור ועדת החינוך התרבות והספורט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מדד הטיפוח“ – מדד טיפוח בית ספרי שגיבש משרד החינוך, המתחשב במדדים חברתיים–כלכליים והמתפרסם מזמן לזמן בחוזרי המנהל הכללי;
{{ח:ת|סוג=הגדרה}} ”הממונה“ – מי שהמנהל הכללי הסמיכו לממונה על יישום {{ח:חיצוני|חוק השאלת ספרי לימוד|החוק}}, מבין עובדי משרדו;
{{ח:ת|סוג=הגדרה}} ”המנהל הכללי“ – המנהל הכללי של משרד החינוך;
{{ח:ת|סוג=הגדרה}} ”סכום סיוע נוסף“ – סכום סיוע נוסף מתקציב משרד החינוך לצורך החלפת מהדורות של ספרי לימוד ולצורך חידוש מלאי ספרי הלימוד בשל בלאי הנובע מהשימוש בהם;
{{ח:ת|סוג=הגדרה}} ”סכום סיוע ראשוני“ – סכום חד־פעמי מתקציב משרד החינוך לסיוע ברכישה ראשונית של ספרי לימוד כאשר בית ספר נכנס לתכנית לראשונה;
{{ח:ת|סוג=הגדרה}} ”התכנית“ – תכנית השאלת ספרי לימוד, כהגדרתה {{ח:חיצוני|חוק השאלת ספרי לימוד#סעיף 1|בחוק}}.

{{ח:סעיף|2|בקשה להיכלל לראשונה בתכנית ובקשה לסכום סיוע ראשוני}}
{{ח:ת}} בית ספר רשאי להגיש בקשה להיכלל בתכנית בפעם הראשונה, אם נתקיימו בו כל אלה:
{{ח:תת|(1)}} הסכמתם של למעלה מ־60% מהורי התלמידים להשתתף בתכנית כאמור {{ח:חיצוני|חוק השאלת ספרי לימוד#סעיף 2|בסעיף 2(א) לחוק}}, ניתנה במפורש, ובכתב;
{{ח:תת|(2)}} מנהל בית הספר הגיש לממונה טופס בקשה לפי הנוסח {{ח:פנימי|תוספת 1|שבתוספת הראשונה}} וצירף לה העתק מחוזר שפרסמה הנהלת בית הספר להורי התלמידים ובו הסבר על משמעויות ההשתתפות בתכנית, לרבות: הוראות {{ח:חיצוני|חוק השאלת ספרי לימוד|החוק}} ותקנות אלה, גובה דמי השאילה שנקבע לפי {{ח:חיצוני|חוק השאלת ספרי לימוד#סעיף 5|סעיף 5 לחוק}}, והסדרי השאילה שיונהגו בבית הספר;
{{ח:תת|(3)}} בית הספר רשאי לצרף לבקשתו להיכלל בתכנית בפעם הראשונה, בקשה לסכום סיוע ראשוני, לפי {{ח:פנימי|תוספת 1|הטופס שבתוספת הראשונה}}.

{{ח:סעיף|3|בקשה לחזור ולהיכלל בתכנית ובקשה לקבלת סכום סיוע נוסף}}
{{ח:תת|(א)}} בית ספר שפרש מהתכנית רשאי להגיש בקשה לממונה לחזור ולהיכלל בה, אם נתקיימו בו כל אלה, ורשאי הוא לצרף לבקשתו בקשה לקבלת סכום סיוע נוסף לפי {{ח:פנימי|תוספת 1|הטופס שבתוספת הראשונה}}:
{{ח:תתת|(1)}} חלפו 5 שנים לפחות ממועד הכניסה של בית הספר לתכנית ועד מועד הבקשה לשוב ולהיכלל בה;
{{ח:תתת|(2)}} בית הספר עומד בכל התנאים המפורטים {{ח:פנימי|סעיף 2|בתקנה 2(1) ו־(2)}}.
{{ח:תת|(ב)}} בית ספר הנכלל בתכנית רשאי להגיש בקשה לממונה לקבלת סכום סיוע נוסף, אם נתקיימו בו כל אלה:
{{ח:תתת|(1)}} בית הספר היה כלול בתכנית 5 שנים ברציפות לכל הפחות;
{{ח:תתת|(2)}} ספרי הלימוד שבשימוש תלמידיו זקוקים להחלפה מפאת החלפת מהדורות או בלאי הנובע מהשימוש בהם;
{{ח:תתת|(3)}} מנהל בית הספר הגיש לממונה בקשה בכתב לקבלת סכום סיוע נוסף לפי {{ח:פנימי|תוספת 1|הטופס שבתוספת הראשונה}}.

{{ח:סעיף|4|החלטה בבקשות}}
{{ח:תת|(א)}} בקשות כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}}, יוגשו לממונה עד 50 ימים לפני תום שנת הלימודים, בכל שנה.
{{ח:תת|(ב)}} על אף האמור בתקנת משנה (א), הממונה רשאי לאשר הגשת בקשה חריגה לאחר המועד האמור באותה תקנת משנה, בנסיבות מיוחדות ומטעמים מיוחדים שיירשמו.
{{ח:תת|(ג)}} החלטות הממונה בבקשות לפי {{ח:פנימי|סעיף 3|תקנה 3}} יינתנו, בכתב, עד 20 ימים לפני תום שנת הלימודים בכל שנה ויישלחו למנהל בית הספר.
{{ח:תת|(ד)}} העתק המלצת הממונה בבקשה לפי {{ח:פנימי|סעיף 2|תקנה 2}} יישלח למנהל בית הספר, והמנהל הכללי יפרסם עד 20 ימים לפני תום שנת הלימודים בכל שנה את רשימת בתי הספר הנוספים שייכללו לראשונה בתכנית לשנת הלימודים הבאה, בחוזר המנהל הכללי.

{{ח:סעיף|5|אמות מידה לקביעת סכומי הסיוע}}
{{ח:תת|(א)}} סכום הסיוע הראשוני שיינתן לבית ספר שנכלל ברשימת בתי הספר שפרסם המנהל הכללי לפי {{ח:פנימי|סעיף 4|תקנה 4(ד)}}, יחושב לפי מספר התלמידים שהוריהם הביעו הסכמה להשתתף בתכנית, במכפלת הסכום המגיע לכל תלמיד בבית הספר, בהלימה למיקומו של בית הספר במדד הטיפוח כמפורט {{ח:פנימי|תוספת 2|בתוספת השנייה}}.
{{ח:תת|(ב)}} הממונה יחליט, בהתאם לסוג בית הספר, מיקומו במדד הטיפוח, מספר התלמידים בו, מספר השנים שבית הספר נכלל בתכנית ורמת הבלאי של הספרים, אילו בתי ספר מבין בתי הספר העומדים בתנאים לפי {{ח:פנימי|סעיף 3|תקנה 3}}, זכאים לסכום סיוע נוסף בשנת הלימודים שלגביה הוגשה הבקשה; סכום הסיוע הנוסף שיינתן לבית ספר שאושרה בקשתו לסכום סיוע נוסף כאמור, יעמוד על שליש מסכום הסיוע הראשוני שהיה אמור להיות משולם לבית הספר, אילו היה מצטרף לתכנית לראשונה.
{{ח:תת|(ג)}} הסיוע יינתן באמצעות שובר לרכישת ספרי לימוד מאושרים בלבד.

{{ח:סעיף|6|זכאות לסכום הסיוע הראשוני}}
{{ח:ת}} זכאי לסכום הסיוע הראשוני, בית ספר אשר לא נכלל בעבר בתכנית, ביקש להיכלל בתכנית לפי {{ח:פנימי|סעיף 2|תקנה 2}}, ונכלל ברשימת בתי הספר הנוספים שפרסם המנהל הכללי לפי {{ח:פנימי|סעיף 4|תקנה 4(ד)}}.

{{ח:סעיף|7|זכאות לסכום הסיוע הנוסף}}
{{ח:ת}} זכאי לסכום הסיוע הנוסף בית ספר שהגיש בקשה לסכום סיוע נוסף לפי {{ח:פנימי|סעיף 3|תקנה 3}} ושהממונה החליט לקבלה.

{{ח:סעיף|8|הוראת מעבר לשנת הלימודים התשע״א}}
{{ח:ת}} על אף האמור {{ח:פנימי|סעיף 4|בתקנה 4(א) ו־(ג)}} –
{{ח:תת|(1)}} בשנת הלימודים התשע״א, רשאי בית ספר שרואים אותו כמי שנכלל בתכנית לפי {{ח:חיצוני|חוק השאלת ספרי לימוד#סעיף 8|סעיף 8 לחוק}}, להגיש בקשה לסכום סיוע נוסף לפי {{ח:פנימי|סעיף 3|תקנה 3(ב)}} עד 45 ימים ממועד תחילתן של תקנות אלה;
{{ח:תת|(2)}} החלטות הממונה בבקשות לפי פסקה (1) יינתנו, בכתב, עד 90 ימים ממועד תחילתן של תקנות אלה, ויישלחו למנהל בית הספר.

{{ח:סעיף|9|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:קטע2|תוספת 1|תוספת ראשונה}}
{{ח:קטע3|טופס|טופס בקשה להיכלל בתכנית השאלת ספרי לימוד בפעם הראשונה / להצטרפות לאחר פרישה מהתכנית ולקבלת סכום סיוע ראשוני או סכום סיוע נוסף}}
{{ח:קטע4||{{ח:הערה|({{ח:פנימי|סעיף 2|תקנות 2}} {{ח:פנימי|סעיף 3|ו־3}})}}}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 5|תקנה 5(א)}})}}}}

{{ח:סעיף*}}
{{ח:ת}} פירוט הסכום המגיע לכל תלמיד בבית ספר בהלימה למיקומו של בית הספר במדד הטיפוח:
{{ח:ת}}

מיקום בית הספר במדד הטיפוח	הסכום בשקלים חדשים לתלמיד

{{ח:תת|1.}} מדד טיפוח 0 עד 1.99
0

{{ח:תת|2.}} מדד טיפוח 2 עד 2.99
80

{{ח:תת|3.}} מדד טיפוח 3 עד 3.99
90

{{ח:תת|4.}} מדד טיפוח 4 עד 4.99
100

{{ח:תת|5.}} מדד טיפוח 5 עד 5.99
110

{{ח:תת|6.}} מדד טיפוח 6 עד 6.99
120

{{ח:תת|7.}} מדד טיפוח 7 עד 7.99
130

{{ח:תת|8.}} מדד טיפוח 8 עד 8.99
140

{{ח:תת|9.}} מדד טיפוח 9 עד 10
150

{{ח:חתימות|י״ט באלול התש״ע (29 באוגוסט 2010)}}
* '''גדעון סער'''
שר החינוך
{{ח:סוגר}}
{{ח:סוף}}
[[קטגוריה:בוט חוקים]]